**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia niektoré zákony sa predkladá s rozporom s

**Ministerstvom obrany Slovenskej republiky**, ktoré žiada nad rámec návrhu zákona

* v čl. I doplniť nový bod 1 tohto znenia:

„1. V § 2 ods. 4 znie:

„(4) Inšpekciu práce na pracoviskách Ministerstva vnútra Slovenskej republiky, Policajného zboru, Hasičského a záchranného zboru, Zboru väzenskej a justičnej stráže a finančnej správy vykonávajú ich orgány inšpekcie práce. Inšpekciu práce na pracoviskách Ministerstva obrany Slovenskej republiky, ozbrojených síl Slovenskej republiky, rozpočtových organizácií, príspevkových organizácií, akciových spoločností a štátnych podnikov v zakladateľskej pôsobnosti alebo zriaďovateľskej pôsobnosti Ministerstva obrany Slovenskej republiky a na pracoviskách Vojenskej polície vykonáva orgán inšpekcie práce Ministerstva obrany Slovenskej republiky.“.“, teda žiada, aby orgán inšpekcie práce Ministerstva obrany Slovenskej republiky vykonával inšpekciu práce okrem pracovísk Ministerstva obrany Slovenskej republiky a ozbrojených síl Slovenskej republiky aj na pracoviskách rozpočtových organizácií, príspevkových organizácií, akciových spoločností a štátnych podnikov v zakladateľskej pôsobnosti alebo zriaďovateľskej pôsobnosti Ministerstva obrany Slovenskej republiky a na pracoviskách Vojenskej polície,

* vložiť do návrhu zákona nový článok, ktorým sa novelizuje zákon č. 124/2006 Z. z. takto:

„1. V § 14 ods. 2 sa za prvú vetu vkladá nová druhá veta, ktorá znie: „Plnenie požiadaviek bezpečnosti technických zariadení podľa odseku 1 v pôsobnosti Ministerstva obrany Slovenskej republiky, v ozbrojených silách Slovenskej republiky, rozpočtových organizáciách, príspevkových organizáciách, akciových spoločnostiach a v štátnych podnikoch v zakladateľskej pôsobnosti alebo zriaďovateľskej pôsobnosti Ministerstva obrany Slovenskej republiky overuje Ministerstvo obrany Slovenskej republiky.“.“.

2. V poznámke pod čiarou k odkazu 18 sa vypúšťa citácia „§ 6 ods. 3 písm. i) zákona č. 321/2002 Z. z.“;

**Konfederáciou odborových zväzov Slovenskej republiky**, ktorá žiada

* v čl. I bode 7 v § 14 ods. 3 doplniť slová „vrátane zástupcov zamestnancov“, teda zakotviť právo zástupcov zamestnancov na prerokovanie protokolu o výsledku inšpekcie práce a vyjadrenie sa k jeho obsahu.